A határozati javaslat elfogadásához

egyszerű többség szükséges,

az előterjesztés nyilvános ülésen tárgyalható! 
76. számú előterjesztés

Alsónyék Község Önkormányzata Képviselő-testületének 2024. december 12-én
8.00 órakor megtartandó rendkívüli ülésére

Az Mötv. módosítása alapján a polgármester illetményének, költségtérítésének megállapítása
	Előterjesztő: Molnár István GSZB elnök
Készítette: dr. Firle-Paksi Anna aljegyző

Törvényességi ellenőrzést végezte: Takaróné dr. Mihó Beatrix mb. hatósági irodavezető
Tárgyalja:  Gazdasági és Szociális Bizottság 2024.12.12.


Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvény (a továbbiakban: 2024. évi LVIII. törvény) módosította a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (1)-(4) bekezdését és kiegészítette egy (4a) bekezdéssel:
„(1) A főpolgármester megbízatásának időtartamára havonta a (4a) bekezdés szerinti, a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset (a továbbiakban: nemzetgazdasági átlagkereset) hatszorosának megfelelő összegű illetményre, valamint illetménye 15%-ának megfelelő összegű költségtérítésre, továbbá a minisztert jogszabály alapján megillető egyéb juttatásokra jogosult.

(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta a nemzetgazdasági átlagkereset négy és félszeresének megfelelő összegű illetményre jogosult.

(3) A vármegyei önkormányzat közgyűlésének elnöke megbízatásának időtartamára havonta a nemzetgazdasági átlagkereset négyszeresének megfelelő összegű illetményre jogosult.

(4) A polgármester megbízatásának időtartamára havonta
a) az 500 fő és az az alatti lakosságszámú település esetében a nemzetgazdasági átlagkereset 1,5-szeresének;

b) az 501–1500 fő közötti lakosságszámú település esetében a nemzetgazdasági átlagkereset 1,75-szeresének;

c) az 1501–2000 fő közötti lakosságszámú település esetében a nemzetgazdasági átlagkereset kétszeresének;

d) a 2001–5000 fő közötti lakosságszámú település esetében a nemzetgazdasági átlagkereset a település 2,25-szeresének;

e) az 5001–10 000 fő közötti lakosságszámú település esetében a nemzetgazdasági átlagkereset két és félszeresének;

f) a 10 001–30 000 fő közötti lakosságszámú település esetében a nemzetgazdasági átlagkereset háromszorosának;

g) a 30 000 fő feletti lakosságszámú település esetében a nemzetgazdasági átlagkereset három és félszeresének

megfelelő összegű illetményre jogosult.

(4a) A főpolgármester, a megyei jogú város polgármestere, a fővárosi kerületi önkormányzat polgármestere, a vármegyei önkormányzat közgyűlésének elnöke, a polgármester (e bekezdés alkalmazásában a továbbiakban együtt: polgármester) illetményének számításánál a tárgyévet megelőző évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni. A nemzetgazdasági átlagkereset alapján számított illetményre a polgármester a tárgyév július 1-jétől jogosult.
(5)  A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

 (6)  A főállású polgármester, a társadalmi megbízatású polgármester, a vármegyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.”
A már fent említett 2024. évi LVIII. törvény az Mötv. átmeneti rendelkezései közé beemelte a 146/M.§-t a következő rendelkezéssel:
„146/M. § E törvénynek a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvénnyel megállapított 71. § (1)–(4a) bekezdésében foglaltakat 2024. október 1-jétől kell alkalmazni. A 71. § (4a) bekezdésében meghatározott polgármesterekre vonatkozóan a polgármesteri illetmény 2024. évi megállapítása a 2023. év január–december közti időszakban a teljes munkaidőben alkalmazásban állók esetében a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a 2024-ben közzétett nemzetgazdasági átlagkereset alapulvételével történik.
E szabályozást figyelembe vételével 2024. október 1-től a polgármester tiszteletdíjának meghatározása a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset (a továbbiakban: nemzetgazdasági átlagkereset) alapján történik. A polgármesteri tiszteletdíj 2024. évi megállapítása a 2023. év január–december közti időszakban a teljes munkaidőben alkalmazásban állók esetében a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a 2024-ben közzétett nemzetgazdasági átlagkereset alapulvételével történik.
A KSH által közzétett adatok (Hivatalos Értesítő 2024. évi 12. szám) alapján a 2023. január–december időszakban a teljes munkaidőben alkalmazásban állók bruttó átlagkeresete a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél 589.114 forint volt.

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 131. § (1) bekezdésében foglaltak értelmében a tiszteletdíjat száz forintra kerekítve kell megállapítani.
Mindezek alapján a társadalmi megbízatású polgármester tiszteletdíja az alábbiak szerint állapítható meg:

A bruttó 589.114 Ft/hó 1,75-szerese (Alsónyék 2024. január 1.-jei lakosságszáma 697 fő), bruttó 1.030.950 Ft, melynek 50 %-a  a kerekítéssel megállapítva 515.500,- Ft.
Az Mötv. 71.§ (6) bekezdése a polgármester költségtérítését szabályozza az alábbiak szerint:
 „(6) *  A főállású polgármester, a társadalmi megbízatású polgármester, a vármegyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.”
E szabálynak megfelelően a társadalmi megbízatású polgármester költségtérítése:

bruttó 515.500 Ft/hó 15 %-a, azaz bruttó 77.325 Ft
Erre figyelemmel javasolom, hogy a megválasztott polgármester tiszteletdíját, valamint költségtérítését 2024. október 1. napjával az alábbi határozati javaslatok elfogadásával szíveskedjenek megállapítani:
1. H a t á r o z a t i   j a v a s l a t :

Molnár István János társadalmi megbízatású polgármester tiszteletdíjának megállapítására
Alsónyék Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (1)-(5) bekezdése alapján, figyelemmel a törvény 146/M. §-ában foglaltakra 2024. október 1. napjától Molnár István János társadalmi megbízatású polgármester tiszteletdíját
bruttó 515.500 Ft/hó összegben;
állapítja meg.
A képviselő-testület felkéri a közös önkormányzati hivatal aljegyzőjét a szükséges iratok elkészítésére.

A képviselő-testület egyúttal a 76/2024.(X.9.) önkormányzati határozatát hatályon kívül helyezi.
Határidő: azonnal
Felelős: dr. Firle-Paksi Anna aljegyző
Határozatról értesül: Molnár István János polgármester
                                 MÁK, Szekszárd

                                 irattár

2. H a t á r o z a t i   j a v a s l a t :

Molnár István János társadalmi megbízatású polgármester költségtérítésének megállapítására

Alsónyék Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján, figyelemmel a törvény 146/M. §-ában foglaltakra 2024. október 1. napjától Molnár István János társadalmi megbízatású polgármester költségtérítését
bruttó 77.325 Ft/hó összegben

állapítja meg.

A képviselő-testület felkéri a közös önkormányzati hivatal aljegyzőjét a szükséges iratok elkészítésére.

A képviselő-testület egyúttal a 77/2024.(X.9.) önkormányzati határozatát hatályon kívül helyezi.

Határidő: azonnal

Felelős: dr. Firle-Paksi Anna aljegyző

Határozatról értesül: Molnár István János polgármester

                                 MÁK, Szekszárd

                                 irattár

